Ur fazi hag un touell eo krediñ e vefe ul liamm etre kannaded Dael Pariz hag o fastelloù-bro. Didroc'het eo bet ar pastelloù-bro evit abegoù politikel ha ne glotont ket gant ar broioù gwirion.Ur skouer  anat eo hini Bro-Redon hag a zo rannet e pemp pastell-vro evit kannaded Bro-C'hall. Dael Pariz a zo ur vodadenn bolitikel rik distag diouzh lec'hioù fetis. Staget eo ar gannaded ouzh o c'hostezennoù politikel parizian ha n'o devez ket kalz a frankiz. Gellout a reont selaou an dud ha digas traouigoù dezho memestra. Gellout a reont ivez ober gant arc'hant kuzh an Dael evit skoazellañ un nebeut dilennidi mignoned dezho, ar pezh n'eo ket demokratel ... Lakaomp memestra e vefemp kaset da Bariz. Lezennoù kentañ a  lakafe kannaded Strollad Breizh da vezañ votet a vefe evit yezhoù tiriadel Bro-C'hall, Breizh pemp departamant, ha dreist-holl emrenerezh evit ar broioù evel Breizh pe evit rannvroioù Bro-C'hall o defe c'hoant.